Caithfidh mé a rá gur bhain mé an-taitneamh as an gcomórtas agus mé ag éisteacht leis faoi bhealach. Seisear a fuair glaoch ar ais agus chasadar amhrán mear an dara geábh. Chuala mé a mbunáite cheana ach bhí amhrán amháin nach raibh cloiste agam. Máirín Uí Chéide a chas é agus ba mhaith uaithi. Tagann Máirín anall as Bostún Mheiriceá gach bliain i gcomhair an chomórtais seo agus tá an-chreidiúint ag dul di as ucht taisteal chomh fada sin ó bhaile. Ar ndoigh is as an Máimín, Leitir Móir ó thús í ach tá sí ina cónaí i mBostún le fada. Thug sí Corn Ui Riada léi i 1986 agus ar bhealach tá iontas orm nach bhfuil sé tugtha léi níos minice aici mar is deacair a sárú mar fhonnadóir a fháil.